ইকবাল আহমদ সরকার : গাজীপুরে এক কলেজ ছাত্রীকে উত্যক্ত করার দায়ে পলাশ (২০) নামে এক বখাটে যুবককে ১ বছরের বিনাশ্রম কারাদণ্ড ও ৫শ টাকা জরিমানা এবং অনাদায়ে আরো ৭ দিনের বিনাশ্রম কারাদন্ডের রায় দেয়া হয়েছে। ভ্রাম্যমাণ আদালতের বিচারক ও গাজীপুর নির্বাহী ম্যাজিস্ট্রেট আসমা আরা বেগম মঙ্গলবার রাত ১০টার দিকে ওই রায় দেন।  পুলিশ জানায়, গাজীপুর সরকারি মহিলা  কলেজের একাদশ শ্রেণীর একজন কলেজ ছাত্রী মঙ্গলবার সকালে বাসা থেকে তার কলেজে যাবার পথে শহরের কাজী আজিম উদ্দিন কলেজের সামনে পৌঁছলে ওৎ পেতে থাকা পলাশ তাকে উত্যক্ত করে। বিষয়টি ওই ছাত্রী মহিলা কলেজের অধ্য জেরিনা সুলতানাকে জানায়। পরে কলেজ কর্তৃপ ঘটনাটি জেলা প্রশাসন ও পুলিশকে জানায়। এর প্রেক্ষিতে পলাশকে আটক করা হয় এবং ভ্রাম্যমাণ আদালত বসানো হয়। আদালতের বিচারক ও গাজীপুর নির্বাহী ম্যাজিস্ট্রেট আসমা আরা বেগম মঙ্গলবার রাত ১০টার দিকে শুনানি শেষে পলাশকে দোষী সাব্যস্ত করে ১ বছরের বিনাশ্রম কারাদণ্ড ও ৫শ টাকা জরিমানা অনাদায়ে  আরো ৭ দিনের বিনাশ্রম কারাদন্ড দিয়ে কারাগারে পাঠানোর নির্দেশ দেন। সাজাপ্রাপ্ত পলাশ গাজীপুর সদর উপজেলার উত্তর ছায়াবিথী এলাকার মৃত আমজাদ হোসেনের ছেলে।